text: الشاهد الوحيد على هذا القاتل متسلسل طفلة عمرها سنتين!
text: #000004
text: سكطعش25 أغسطس، 2021قصص رعب, قصص اختفاء2 تعليقان
text: #000005
text: في سنة 1985، مايك ريمر الي كان عمره 36 سنة وعايش فيتاكوما واشنطن كان شغله الاساسي في العمار والبناء، وفي فصل الشتاء مايك كان دائماً يروح على غابة موجود فيها نهر نسكوالي الشهير ويصطاد فيها حيوانات ومايك صارله أكثر من 15 سنة بيصطاد حيوانات بنفس الغابة الي بروح عليها كل مرة فهو حافظ كل الاماكن الي بالغابة لذلك كان يروح على مكان بعيد مافيه ناس لانو لو كان في ناس تمشي الحيوان رح تخاف وما تقرب على الفخوخ، فهو كان مخطط لكل شيء وكان محترف جداً بالشيء الي بيعمله، ومايك كان متزوج من بنت اسمه دايانا عمرها 21 سنة وعندهم طفله عمرها سنتين واسمها كريستال( بصراحة هي مو زوجته هي غيرل فريند، بس انا بستحي اقلكن انهم مخلفين ولد بدون ما يتزوجوا بس مو مهم هاد مو موضوعنا) علافة مايك وديانا ما كانت كتير منيحة، وحتى في يوم من الايام مايك اقتح بيت ديانا وضربها، ما عدا انو مايك بضل شايل معه مسدس، بعد هي الحادثة ديانا رفعة قضية تقييد على مايك وبحسب فهمي انه بموجب القضية هي مايك ممنوع يشوف بنته او يتواصل معها، وبالرغم من كل المشاكل هي الي انهم الأثنين بحبو بنتهم واي شيء تحتاجه بنتهم رح يقدمولها ياه بغض النظر عن كل المشاكل الي بينهم.
text: #000007
text: في شهر ديسمبر من نفس السنة يعني 1985 مايك وديانا تصالحو واسقت الدعوى عنه ورجعوا عاشو مع بعض والحياة جميلة، وفي يوم من الايام قرروا يطلعوا رحلة تخييم على الغابة الي كان مايك يصطاد فيها دائماً لانها بعيدة عن الناس وهادية وهو حافظها وبيعرف يعمل نشاطات كتير فيها، فجمعوا اغراضهم وركبوا بسيارتهم الي هي بيك آب لونها احمر وراحوا رحلة تخييم عائلية مايك وديانا وبنتهم كريستال
text: #000009
text: مايك اتجه للمكان الي كان دائماً يحط فيه الافخاخ الي بيصطاد فيها الحيوانات وعملوا الخيمة بمكان قريب منها وخلي في بالك كمان انو هي المنقطة هي في نص الغابة ومافي طريقة ماشة فيها يعني مافي ناس بتجي للمكان هاد، طيب رح تقلي ليش راحوا لهنيك باختصار لانو مايك متعود على المكان هاد وبيعرف المنطقة وحافظها.
text: #000010
text: في نفس اليوم بعد فترة قصيرة الناس شافت بنت صغيرة واقفة عن محل اسمه kmart وهاد المحل بيبعد حوالي 32 كيلو متر عن المكان الي كانو فيه مايك وعيلته، وطبعاً اذا لحد الان عم تتسأل مين هي البنت، البنت هي كريستال بنته لمايك، لما شافوها العمال الي في محل kmart، انصدمو من تصرفاتها لانها كان شكلها خايفة كثير وطول الوقت وهي ماشية تلتف لوراها وكانها عارفة انة في شخص رح يجي من وراها ويضربها او شي، حاولوا العمال يسألوها ايش اسمك يا بنت وين اهلك امك او ابوكي اي شخص مع الاسف البنت ماجاوبت على ولا سؤال وقتها اضطر العامل انو يخليها عنده ويتصل بالشرطة ولما اجت الشرطة سألوها نفس الاسئلة وكمان ما جاوبت، لذلك اخدوها لمكان مختص برعاية الاطفال، ونشروا صورتها بالجريدة وكتبوا الي بيعرف هي البنت يتصل على هذا الرقم.
text: #000011
text: بعد يومين من الاعلان جدة البنت شافت الاعلان، وانصدمت لانها عارفة انو مستحيل مايك وديانا يتركوا بنتهم تضيع او يعملوا شيء يضرها مهما صار بينهم مشاكل مستحيل هاد الشيء يصير، لذلك قبل ما تتصل بالرقم الي موجود بالاعلان اتصلت بمايك لما ما رد على المكالمة اتصلت بديانا دياانا كمان ماردت وفي اللحظة عرفت الجدة انو في مصيبة بالنص، لذلك اتصلت بالرقم، وقالتلهم انا جدتها، وين البنت ايش القصة؟
text: #000012
text: الشرطة اعطت الجدة عنوان المركز الي حطو فيه البنت وراحت عليه والحمدالله البنت تعرفت على جدتها وفرحت لما شافتها وصارت تحكي، طبيعي انو اول سؤال تسأله الجدة وين اهلك وين امك او ابوكي، كريستال ردة عليها بجملة وحدة، momy is in the trees
text: #000013
text: الجواب مو واضح كتير والبنت عمرها سنتين بس وما بتعرف تحكي يعني هي الجملة كانت اقصى شيء ممكن تحكي، وكل ما حاولت الجدة تسألها اسئلة اكتر كريستال كانت تجاول بنفس الجملة، momy is in the trees
text: #000014
text: في اللحظة وصلت الشرطة على المركز والجدة سالت وين اهل البنت وين شفتوها، قالتلن ماعنا ولا معلوملة لانو البنت ماكانت عم تحكي وشفناها عند الكي مارت وبس، الحمد الله الجدة طلعت ذكية شوي وقالت للشرطة انو البنت عم تقول momy is in the trees وانا بعرف انو مايك بحب يخيم بالغابة هي فيمكن يكونو موجودسن داخل الغابة هي.
text: #000015
text: الجدة اعطت عنوان بيت مايك للشرطة لحتى يبدئوا عملية البحث، ولما راحو للبيت كانت الاضوية مطفية ومافي اصوات وماف حدا بالبيت، فاالي عملوه الشرطة انو طالعوا طيارة فوق الغابة لحتى يبحبثوا عن اي اشارة ممكن تدل على وجود اشخاص او وجود تخييم لانو غالباً الاشخاص الي بتخييم بيشعلوا نار والخخ، وطارت الطيارة فوق الغابة وبعتو بدويرات بحث داخل الغابة ووزعوا دوريات حوالي الغابة كلا عالفاضي استمرت العملية هي يومين تلاتة بدون فائدة ماشافوا ولا اشارة ولا دليل ولا اي شيء يساعدهم بالتحقيق، لذلك قرروا انهم يوقفوا عمليات البحث وينتظروا لحتى يصير عندهم معلومات اكتر عن القضية.
text: #000017
text: بعد شهرين كان في شخص ماشي هو وكلبه في نفس المنطقة الي اختفوا فيها مايك وديانا وهاد الشخص شاف سيارة بيك اب لونها احمر وكانت مغطاية بالتلج، والوضع غريب شوي لانو باليوم الي هاد الشخص شاف السيارة فيه ما كان عم ينزل تلج فواضح انو السيارة صارلها زمان هون والتلج الي عليها قديم ومتجمد لانو مافي حدا عم يحرك السيارة او يستعمها، قرب هاد الشخص عالسيارة وحاول يمسح التلج ويشوف اشفي بالسيارة، وكان اول شيء شافه هو دم، مو على كرسي السواق على الكرسي الي جنبه كان كله دم، اول ماشاف المنظر هاد ارتعب وهرب بسرعة واتصل بالشرطة بلغ عن السيارة
text: #000018
text: وصلت الشطرة شافو السيارة وعرفوا انها سيارة مايك، وبشكل سريع صاروا يبحثوا حوالي المنطقة الي كانت فيها السيارة على امل انهم يلاقوا اي دليل للقضية، وفعلاً ما شافوا دليل بس شافو جثة ديانا مطعونة 17 طعنة وملفوف على رقبتها جراب
text: #000019
text: رح احكيلكم بشكل مختصر حادثة صارت قبل 4 اشهر من الوقت الي اختفو فيه مايك وديانا لان هي القصة لازم نركز باحداثها ضروري.
text: #000022
text: في 10 اغسطس سنة 1985، شخص اسمه ستيفن كان في رحلة تخييم وهو وصديقته في نفس المنطقة الي اختفوا فيها مايك وديانا وحتى كانو في مكان قريب جداً من المكان الي كان يصطاد فيه مايك، اثناء رحلتهم هي تعرضو لهجوم غريب وانقتلو، الشرطة شافت جثة ستيفن بسرعة لانها كانت مكانها ماتحركت وكانت بقلب الخيمة الي بناموا فيها يعني ستيفن قتلوه وهو نايم، اما صديقته استغرق البحث اشهر عليها ولما شافو جثتها كان ملفوف على رقبتها جراب من نفس الماركة الي كانت على رقبت دايانا، والقصة كبرت وكل الناس صارت تقول انو مايك هو الي عم يقتل الناس لانو هو الشخص الوحيد الي موجود في هي المنطقة
text: #000023
text: الشرطة كان عنده رأي تاني، وكانو ينفوا انو فعلاً مايك هو المجرم لانو أول شي ماعندن دليل قاطع على الخط انو هو فعلاً خط مايك، وتاني شي مافي دافع، قالوا اوك ممكن يكون هاجم دايانا هو لانو في بينهم مشاكل وهاد الشي غير منطقي اصلا بس لنفرض انو هو الي عمل هاد الشي فعلاً، ليش لحتى يقتل ستيفن وصديقته ايش السبب؟ بنفس الوقت الشرطة ما كانوا قادرين انهم يكتبو مزكرة للقبض على مايك لانهم ما بيعرفوا اذا هو عايش او لا لانو اذا ما كان عايش معاناها أكيد مو هو الشخص الي قتل الناس، بس مع ذلك في هاد الوقت بسبب الطريقة الي مشيت فيها القصة كلام الناس كان انو مايك هو الي عم يقتل واخر شي قتل مرته وهرب
text: #000024
text: والقصة نوعاً ما بلشت تنتسا الناس خلص مصرين انو مايك المجرم وسكروا عالموضوع، بس بعد 26 سنة يعني في سنة 2011 كان في شخص عم يتمشى بالغابة الي صارت فيها الجريمة وشاف قطعة من جمجمة شخص فراح بلغ الشرطة الشرطة اجت وبحثوا بالمنطقة مرة تانية وشافو جزء ثاني من الجمجمة بس ما قدروا يلاقوا كمالة الجمجمة او اعضاء تانية، وبعد التحليل والتحقيق فيها تبين انها جمجة مايك ماقدروا يعرفوا الطريقة الي مات فيها لانو ما عندهم غير عضمة وحدة من عضم جمجمته ولكن قدروا يعرفوا تاريخ وفاة صاحب الجمجة وقدروه انو في نفس الوقت الي ماتت فيه داينا يعني باختصار مايك طلع بريء والمجرم طلع قاتل متسلسل ما بيقتل غير كبلز يعني واحد ووحدة مع بعض والجراب الي كان يحطه على جثة الضحية هي علامته ، بس مع الاسف مافي معلومات عن القاتل نهائياً وحتى اصلا مابيعرفوا اذا لساته عايش وعم يقتل ناس أو لا.
text: #000025
text: أخطر آكل لحوم بشر في العالم! (ايسي ساغاوا)
text: #000027
text: 3 قصص مرعبه حقيقية لن تنام بعدها! - سكطعش
text: #000031
text: [...] شاهد ايضاً الشاهد الوحيد على هذا القاتل متسلسل طفلة عمرها سنتين! [...]
text: #000032
text: 3 قصص واقعية مرعبة حدثت بالفعل! - سكطعش
text: #000033